L：啊，想問下你呢，你信唔信曾經有過飛碟來過地球呢？
L: Aa, soengr manh haaq neiq nej, neiq seon mx seon cangxgingj yauq gwo feijdipr laix gwo deihkaux nej?
H：誒，其實我好細個已經睇好多飛碟嗰啲書𡃉嚹。嗰陣時我八、九歲嘅時候呢，唔知點解蒲去 / 成日去書局蒲。買埋好多嗰啲飛碟嗰啲不明飛行物啊、百慕達三角洲之類嗰啲書呢。噉睇埋好多。噉我其實都好覺得咁大個宇宙呢，冇理由咁啱淨係得地球有人𡃉啫。即係加上我又唔係教徒，噉我覺得梗有一、兩粒係有人嘅。噉亦都梗有一、兩粒係可能啲科技先進，可以來到地球噉。係唔係用飛碟嘅形式我唔敢肯定囖。但係我自細我都信。噉即係希望見到飛碟係我一個好大嘅願望。但係而家未實現。
H: Eh, keixsath ngoq hour saigo yiqgingj tair hour doj feijdipr gor dij svj gaa laa. Gor zanhsix ngoq baat 、 gaur seoi ge sixhauh nej, mx zij dimrgaair poux heoi / sengxyath heoi svjgukr poux. Maaiq maaix hour doj gor dij feijdipr gor dij batjmingx feijhangx mathtair aa 、 baakmouhdaath saamjgokzauj zijleoir gor dij svj nej. Gamr tair maaix hour doj. Gamr ngoq keixsath douj hour gokdakj gam daaih go yvqzauh nej, mouq leiqyaux gam aamj zinghhaih dakj deihkaux yauq yanx gaa zej. Zikjhaih gaajsoengq ngoq yauh mxhaih gaautoux, gamr ngoq gokdakj gangr yauq yatj 、 loengq lapj haih yauq yanx ge. Gamr yikh douj gangr yauq yatj 、 loengq lapj haih hornangx dij fojgeih sinjzeon, horyiq laix dou deihkaux gamr. Haih mx haih yungh feijdipr ge yingxsikj ngoq mx gamr hangrdingh loj. Daanhhaih ngoq zihsai ngoq douj seon. Gamr zikjhaih heijmongh gin dour feijdipr haih ngoq yatj go hour daaih ge yvnhmongh. Daanhhaih yixgaaj meih sathyinh.
L：喂，但係點解你要特登提出來，因為我哋唔係教徒哩樣嘢呢？所以先至相信。
L: Wai, daanhhaih dimrgaair neiq yiu dakhdangj taix ceotjlaix, yanjwaih ngoqdeih mxhaih gaautoux nij yoengh yeq nej? Soryiq sinjzi soengjseon.
H：唔知呢。會唔會係即係如果有人基督教嗰啲呢，你好似會覺得即係地球就好似宇宙嘅中心噉，上帝就創造咗人類。個聖經好似冇提過上帝創造宇宙人。
H: Mx zij nej. Wuiq mx wuiq haih zikjhaih yvxgwor yauq yanx geijdukjgaau gor dij nej, neiq hourciq wuiq gokdakj zikjhaih deihkaux zauh hourciq yvqzauh ge zungjsamj gamr, soenghdai zauh congzouhzor yanxleoih. Go singgingj hourciq mouq taix gwo soenghdai congzouh yvqzauh yanx.
L：哦。但係冇提過唔代表冇發生哩件事吖。
L: Oq. Daanhhaih mouq taix gwo mx doihbiur mouq faatsangj nij ginh sih aaj.
H：誒，好似教廷都對於即係有冇外星人哩樣嘢呢，不嬲都唔會，不願置評囖。但係佢哋係偏向於即係覺得係淨係造咗地球囖。
H: Eh, hourciq gaautingx douj deoiyvj zikjhaih yauq mouq ngoihsingjyanx nij yoengh yeq nej, batjnauj douj mx wuiq, batjyvnhzipingx loj. Daanhhaih keoiqdeih haih pinjhoengyvj zikjhaih gokdakj haih zinghhaih zouhzor deihkaux loj.
L：噉又係。
L: Gamr yauh haih.
H：噉如果唔係都幾亂啫。可能第二啲星球又有造啲人出來。但係如果嗰啲人又冇食禁果，噉點呢？即係係唔係有啲有罪，有啲冇罪呢？
H: Gamr yvxgwor mxhaih douj geir lvnh zej. Hornangx daih yih dij singjkaux yauh yauq zouh dij yanx ceotjlaix. Daanhhaih yvxgwor gor dij yanx yauh mouq sikh gamgwor, gamr dimr nej? Zikjhaih haih mx haih yauq dij yauq zeoih, yauq dij mouq zeoih nej?
L：冇所謂𠸏。我諗可能，其實可能大家都係嗰啲人來𡃉啫。不過可能哩度就係已經地獄𡃉呢。
L: Mouq sorwaih ger. Ngoq namr hornangx, keixsath hornangx daaihgaaj douj haih gor dij yanx laix gaa zej. Batjgwo hornangx nij douh zauh haih yiqgingj deihyukh gaa nej.
H：噉又係。噉我都相信。因為其實就算有星球人啊，其實都唔知點嘅樣𡃉囖。即係如果用科學家啲角度，佢哋話覺得應該只可以一個好窄嘅生命進化環境入邊先可以有生物。於是啲生物嘅形 / 嘅形態係唔會相差太遠嘅。但係你好似《MIB》嗰啲噉喎。又幾過癮吖，如果真係有嘅話。
H: Gamr yauh haih. Gamr ngoq douj soengjseon. Yanjwaih keixsath zauhsvn yauq singjkaux yanx aa, keixsath douj mx zij dimr ge yoengr gaa loj. Zikjhaih yvxgwor yungh fojhokhgaaj dij gokdouh, keoiqdeih waah gokdakj yingjgoij zir horyiq yatj go hour zaak ge sangjmingh zeonfaa waanxgingr yaphbinh sinj horyiq yauq sangjmath. Yvjsih dij sangjmath ge yingx / ge yingxtaai haih mx wuiq soengjcaaj taai yvnq ge. Daanhhaih neiq hourciq 《 MIB 》 gor dij gamr wo. Yauh geir gwoyanq aaj, yvxgwor zanjhaih yauq ge waar.
L：噉又係。我都想見下啲外星人𠸏。
L: Gamr yauh haih. Ngoq douj soengr gin haaq dij ngoihsingjyanx ger.
H：嗯。嗯。不過細個好驚啊。我睇完嗰啲書呢，係瞓唔着。我成日會覺得會有啲飛碟呢來地球拐帶啲人。走上去驗啊、劏開佢來割啊、解剖啊、攞標本啊等等。
H: Mh. Mh. Batjgwo saigo hour gengj aa. Ngoq tair yvnx gor dij svj nej, haih fan mx zoekh. Ngoq sengxyath wuiq gokdakj wuiq yauq dij feijdipr nej laix deihkaux gwaairdaai dij yanx. Zaur soengq heoi yimh aa 、 tongj hoij keoiq laix got aa 、 gaairfaur aa 、 lor biujbunr aa dangrdangr.
L：但係我懷疑你已經俾佢哋解剖過𡃉嚹喎！
L: Daanhhaih ngoq waaixyix neiq yiqgingj beir keoiqdeih gaairfaur gwo gaa laa wo!
H：我都覺得有噉嘅可能囖。
H: Ngoq douj gokdakj yauq gamr ge hornangx loj.
L：唔係啊。有時行為啊…
L: Mxhaih aa. Yauqsix hangxwaix aa …
H：即係我compare我with一個普通人呢，我有少少覺得自己格格不入。噉可能佢哋已經唔覺意換咗我個腦囖！不過哩個題外話喇。
H: Zikjhaih ngoq compare ngoq with yatj go pourtungj yanx nej, ngoq yauq siursiur gokdakj zihgeir gaakgaak batjyaph. Gamr hornangx keoiqdeih yiqgingj mx gokyi wunhzor ngoq go nouq loj! Batjgwo nij go taixngoihwaah laaj.
L：噉又係。
L: Gamr yauh haih.
H：噉嗰時又驚百慕 / 百慕達三角洲喇。
H: Gamr gorsix yauh gengj baakmouh / baakmouhdaath saamjgokzauj laaj.
L：但係你都唔去，你驚乜差？
L: Daanhhaih neiq douj mx heoi, neiq gengj matj caaj?
H：誒，嗰陣時係信有時空轉移𡃉。因為嗰陣時睇過，誒，講費城計劃嗰本書呢。噉話美軍已經掌握到足夠嘅能力去改變磁場。可以將人由一笪地方 / 佢哋叫乜嘢？傳送去另一笪地方囖。噉亦都可以令到一個人無端端噉消失。噉好似真係幾神秘一樣嘢囖。即係如果有人行行下街dut2一聲唔見咗。又唔知去咗邊度。即係所謂人間蒸發喇。其實都幾恐怖。
H: Eh, gor zanhsix haih seon yauq sixhungj zvnryix gaa. Yanjwaih gor zanhsix tair gwo, eh, gongr faisingx gaiwaakh gor bunr svj nej. Gamr waah meiqgwanj yiqgingj zoengraakj dour zukjgau ge nangxlikh heoi goirbin cixcoengx. Horyiq zoengj yanx yaux yatj daat deihfongj / keoiqdeih giu matjyeq? Cvnxsung heoi lingh yatj daat deihfongj loj. Gamr yikh douj horyiq lingh dou yatj go yanx mouxdvnjdvnj gamr siujsatj. Gamr hourciq zanjhaih geir sanxbei yatj yoengh yeq loj. Zikjhaih yvxgwor yauq yanx haangx haangx haaq gaaij dutr yatj sengj mxginzor. Yauh mx zij heoizor binj douh. Zikjhaih sorwaih yanxgaanj zingjfaat laaj. Keixsath douj geir hungrbou.
L：嗯。嗯。
L: Mh. Mh.
H：誒，重有乜嘢超自然現象？同埋飛碟嗰時呢，相就好多啊。但係嗰啲相呢，我都覺得幾假𡃉喎。
H: Eh, zungh yauq matjyeq ciujzihyinx yinhzoengh? Tungxmaaix feijdipr gorsix nej, soengr zauh hour doj aa. Daanhhaih gor dij soengr nej, ngoq douj gokdakj geir gaar gaa wo.
L：哦，係啊。我覺得嗰啲真係 / 真係幾假啊，講真。同埋點解一定要係碟呢？講真。
L: Oq, haih aa. Ngoq gokdakj gor dij zanjhaih / zanjhaih geir gaar aa, gongrzanj. Tungxmaaix dimrgaair yatjdingh yiu haih dipr nej? Gongrzanj.
H：係嘞！哩個就係好奇怪嘅問題嘞。
H: Haih laak! Nij go zauh haih hour keixgwaai ge manhtaix laak.
L：即係大家都係因為覺得係碟，所以造相嗰個人就造隻碟出來。
L: Zikjhaih daaihgaaj douj haih yanjwaih gokdakj haih dipr, soryiq zouh soengr gor go yanx zauh zouh zek dipr ceotjlaix.
H：誒，好似係一 / 一九四三年有條友做空軍嘅時候，佢report，誒，揸飛機嘅時候見到一個飛碟形嘅物體。噉嗰時第一次出現飛碟哩個字，噉叫saucer。噉唔知點解之後見親啲嘢都係碟形。但係其實原來重有少少唔同嘅形狀𡃉。有隻好common嘅雪茄形囖。即係我成日覺得點飛得起啊？雪茄形一碌冇翼冇嘢。但係碟的確係幾靚嘅形狀𠸏。即係睇《Attack》都覺得成拃噉，都好似…
H: Eh, hourciq haih yatj / yatj gaur sei saamj ninx yauq tiux yaur zouh hungjgwanj ge sixhauh, keoiq report, eh, zaaj feijgeij ge sixhauh gin dour yatj go feijdipr yingx ge mathtair. Gamr gorsix daih yatj ci ceotjyinh feijdipr nij go zih, gamr giu saucer. Gamr mx zij dimrgaair zijhauh gin canj dij yeq douj haih dipryingx. Daanhhaih keixsath yvnxloix zungh yauq siursiur mxtungx ge yingxzongh gaa. Yauq zek hour common ge svtgaaj yingx loj. Zikjhaih ngoq sengxyath gokdakj dimr feij dakj heir aa? Svtgaaj yingx yatj lukj mouq yikh mouq yeq. Daanhhaih dipr dikjkok haih geir leng ge yingxzongh ger. Zikjhaih tair 《 Attack 》 douj gokdakj sengx zaah gamr, douj hourciq …
L：噉又係。但係都係幽浮喇，總之。
L: Gamr yauh haih. Daanhhaih douj haih yaujfaux laaj, zungrzij.
H：幽浮喇，嗰樣嘢喇。但係，誒，或多或少其實香港都有人話成日見到呢。
H: Yaujfaux laaj, gor yoengh yeq laaj. Daanhhaih, eh, waakh doj waakh siur keixsath Hoengjgongr douj yauq yanx waah sengxyath gin dour nej.
L：哦，係啊。其實我都見過𡃉嚹。
L: O, haih aa. Keixsath ngoq douj gin gwo gaa laa.
H：係唔係啊？見過唔出聲啊？
H: Haih mx haih aa? Gin gwo mx ceotjsengj aa?
L：唔係，講下笑啫。
L: Mxhaih, gongr haaq siu zej.
H：我講真，我真係想見下。
H: Ngoq gongrzanj, ngoq zanjhaih soengr gin haaq.
L：我都想見下。
L: Ngoq douj soengr gin haaq.
H：但係講真，你見到又…
H: Daanhhaih gongrzanj, neiq gin dour yauh …
L：我 / 我想見哩啲嘢多過見鬼啊，講真。
L: Ngoq / ngoq soengr gin nij dij yeq doj gwo gin gwair aa, gongrzanj.
H：鬼又好難講。可能其實全部嘢都係同一類嘢來𡃉咋喎。
H: Gwair yauh hour naanxgongr. Hornangx keixsath cvnxbouh yeq douj haih tungx yatj leoih yeq laix gaa zaa wo.
L：噉又係。
L: Gamr yauh haih.
H：係囖！可能全部真係有啲可以令你腦電波產生幻覺嘅嘢啫。
H: Haih loj! Hornangx cvnxbouh zanjhaih yauq dij horyiq lingh neiq nouqdinhboj caanrsangj waanhgok ge yeq zej.
L：好吖。
L: Hour aaj.
H：都冇人知係乜嘢。
H: Douj mouq yanx zij haih matjyeq.
L：鬼玩人吖。
L: Gwair waanr yanx aaj.
H：鬼玩人吖，飛碟玩人吖。其實上 / 去下外星諗下都未必 / 未必咁差𡃉喎。
H: Gwair waanr yanx aaj, feijdipr waanr yanx aaj. Keixsath soengq / heoi haaq ngoihsingj namr haaq douj meihbitj / meihbitj gam caaj gaa wo.
L：噉又係。
L: Gamr yauh haih.
H：理論上如果佢哋來得地球呢，科技好過地球好多。可能上邊好正。
H: Leiqleonhsoengh yvxgwor keoiqdeih laix dakj deihkaux nej, fojgeih hour gwo deihkaux hour doj. Hornangx soenghbinh hour zeng.
L：噉又係。
L: Gamr yauh haih.
H：係囖，至少嗰度啲電子遊戲機好玩啲吖。
H: Haih loj, zisiur gor douh dij dinhzir yauxheigeij hourwaanr dij aaj.
L：噉又係。人哋Sony第幾代Playstation？
L: Gamr yauh haih. Yanxdeih Sony daih geir doih Playstation?
H：玩Playstation全部virtual𡃉嚹喎喺外星入邊。跟住可能着晒盔甲喺度打來打去呢，但係又唔死得呢。
H: Waanr Playstation cvnxbouh virtual gaa laa wo hair ngoihsingj yaphbinh. Ganjzvh hornangx zoek saai kwaijgaap hair douh daar laix daar heoi nej, daanhhaih yauh mx seir dakj nej.
L：而家都有𡃉喎，而家開始。嗰陣時我喺外國見過啊。
L: Yixgaaj douj yauq gaa wo, yixgaaj hoijcir. Gor zanhsix ngoq hair ngoihgwok gin gwo aa.
H：噉𡃉，講電子遊戲啊！
H: Gamr gaa, gongr dinhzir yauxhei aa!
L：見過呢 / 見過呢，有一個game呢，其實有塊板𡃉。你坐入去呢，跟住呢，你郁手郁腳呢，你 / 你即係電腦裏邊嗰隻手，即係其實駁 / 唔知駁落playstation定駁落超任度𡃉。噉其實可以出邊，但係就個效果好差囖。你出唔到波浪拳啊，嗰啲其他嘢囖。係嗰啲𠵇𠺫嘢囖。不過我諗都係唔好講打機。
L: Gin gwo nej / gin gwo nej, yauq yatj go game nej, keixsath yauq faai baanr gaa. Neiq coq yaph heoi nej, ganjzvh nej, neiq yukj saur yukj goek nej, neiq / neiq zikjhaih dinhnouq leoiqbinh gor zek saur, zikjhaih keixsath bok / mx zij boklokh playstation dingh boklokh Ciujyamh douh gaa. Gamr keixsath horyiq ceotjbinh, daanhhaih zauh go haauhgwor hour caaj loj. Neiq ceotj mx dour bojlonghkvnx aa, gor dij keixtaaj yeq loj. Haih gor dij keuxleuj yeq loj. Batjgwo ngoq namr douj haih mx hour gongr daar geij.
H：係喇！如果唔係走得太遠𠻹。
H: Haih laaj! Yvxgwor mxhaih zaur dakj taai yvnq timj.
L：係囖，夠囖？
L: Haih loj, gau loj?